ROMÂNIA

JUDEŢUL GALAŢI

COMUNA IVEŞTI

CONSILIUL LOCAL

HOTĂRÂRE PROIECT Nr. 18
Din 23.03.2022

Privind aprobarea alocării prin transfer de la bugetul local, a unor sume pentru finanțarea activităților: cultură, ale cultelor religioase și sport de pe raza comunei Ivești

Initiator: Gheoca Maricel, primarul comunei Ivești, județul Galați;

Nr de înregistrare şi data depunerii proiectului: 2354 din 23.03.2022
Consiliul local al comunei Iveşti, judeţul Galaţi, întrunit în şedinţa ordinară din data de 31.03.2022;

Având în vedere Referatul de aprobare a domnului Gheoca Maricel, Primarul comunei Ivești, județul Galați, iniţiatorul prezentei hotărâri, înregistrată sub nr. 2354 din 23.03.2022;

Având în vedere Raportul de specialitate întocmit de compartimentul de resort din cadrul aparatului de specialitate al Primarului comunei Iveşti, judeţul Galaţi, inregistrat sub nr.2355 din 23.03.2022;

Având în vedere Raportul de avizare a Comisiei nr.1, pentru agricultură și activități economico - financiare;

Având în vedere prevederile art.129 alin.4 lit.„a”, alin.(7) lit.„d” și „f”, și alin.(8) lit.„a” din O.U.G. nr.57/2019, privind Codul administrativ, cu modificările și completările ulterioare;

Având în vedere prevederile art.3, art.7 precum și ale Anexei nr.10, Capitolul I, Litera B, Punctul 9 (Cultură, recreere și religie), lit. „c” (Servicii religioase) și lit.„d” Alte servicii în domeniul culturii, recreerii și religiei” din Legea nr.317/2021, privind bugetul de stat pe anul 2022;

Având în vedere prevederile art.5 alin.(1) lit.”a”, alin.(3) şi alin.(4), din Legea nr.273/2006, privind finanțele publice locale, cu modificările și completările ulterioare;

Având în vedere prevederile art. 3 alin.(3) din Ordonanţa Guvernului nr. 82/2001, aprobată prin Legea nr. 125/2002, privind stabilirea unor forme de sprijin financiar pentru unităţile de cult aparţinând cultelor religioase recunoscute din România, cu modificările şi completările ulterioare;

Având în vedere prevederile art. 4 alin.(2) lit.„a”, „b” si „c” și art.5 din Normele metodologice pentru aplicarea prevederilor O.G. nr.82/2001, cu modificările şi completările ulterioare, aprobate prin din H.G. nr.1470/2002, republicată, cu modificările şi completările ulterioare;
Având în vedere prevederile art. 18^1 alin.(1) și alin.(3) și art.81 alin.(2) din Legea nr.69/2000, a educației fizice și sportului, cu modificările și completările ulterioare;
În baza art.139 alin.(3) lit.„a” și art.196, alin.(1) lit.„a” din O.U.G.nr.57/2019, privind Codul administrativ, cu modificările şi completările ulterioare;

H O T Ă R Ă Ş T E :


Art.1.- Se aprobă alocarea prin transfer de la bugetul local de venituri și cheltuieli al comunei Ivești, județul Galați, a sumei de 205.000 lei pentru finanțarea în anul 2022 a următoarelor activități culturale:

a. Organizare festivități prilejuite de ziua copilului 1 iunie
= 20.000 lei;

b. Acordare daruri de Crăciun pentru școlari și preșcolari
= 55.000 lei;

c. Organizare festivitate sărbătorire 50 ani de la căsătorie
= 30.000 lei;

d. Organizarea evenimentului ”Festivalul viei și vinului”
= 100.000 lei.
Art. 2.- Se aprobă alocarea prin transfer de la bugetul local de venituri și cheltuieli al comunei Ivești, județul Galați, a sumei de 130.000 lei pentru finanțarea în anul 2022 a activității cultelor religioase din comuna Ivești, județul Galați, după cum urmează:

	Nr.

Crt.
	Beneficiarul sumei alocate de la bugetul local
	Suma alocată

- lei
	Obiectivele finanțării

	1
	Biserica „Sf.Arh.Mihail și Gavril ” Bucești
	30.000
	Continuare lucrări de construcție la  Centrul social 

	2
	Biserica „Sf.Cuv.Parascheva ”  Diecheni
	30.000
	Realizare grup sanitar modern cu alee de acces

	3
	Biserica „Sf.Gheorghe” Ivești
	25.000
	Cheltuieli pentru reparații biserică 

	4
	Biserica „Sf. Arhidiacon Ștefan” Blăjeri
	 45.000
	Cheltuieli pentru executare tencuieli exterioare biserică, întreținere și reparații biserică



Art.3.- Se aprobă alocarea prin transfer de la bugetul local de venituri și cheltuieli al comunei Ivești, județul Galați, a sumei de 80.000 lei pentru finanțarea în anul 2022 a cheltuielilor curente și de întreținere pentru Clubul Sportiv „Gloria Ivești”.



Art.4.- Alocarea sumelor aprobate în baza art.1 - 3 din prezenta, se va face pe bază de referate de necesitate și documente justificative, semnate de către reprezentanții legali al beneficiarilor.


Art.5.- Primarul comunei Ivești, județul Galați va lua măsuri pentru aducerea la îndeplinire a prevederilor prezentei hotărâri.
Art.6.- Secretarul general al comunei Iveşti, judeţul Galaţi, va comunica prezenta hotărâre celor interesaţi.

                                  INITIATOR,                                                 Contrasemnează pentru legalitate,

                                    P R I M A R,                                                               SECRETAR GENERAL,

                                 Gheoca Maricel                                                                   Toma Zanfirica

